बच्चियों को बचपन में ही लड़का बनाकर उनके मां-बाप खुश हैं। बच्चियां तो खैर अभी बहुत छोटी हैं ये समझने के लिए कि उनके साथ क्या हो रहा है। पितृसत्ता खुश है कि सभी क्षेत्रों में लड़कियों द्वारा अपनी सशक्त मौजूदगी दर्ज करते जाने के बाद भी माता-पिताओं की रुह सिर्फ लड़कों के लिए ही प्यासी है । पितृसत्ता खुश है कि तमाम पढ़ाई-लिखाई, शोध, विज्ञान, तकनीक और आधुनिकता मिलकर भी पुरूष लिंग के वर्चस्व को चुनौती नहीं दे पा रहे। समानता-समानता चिल्लाने वाले अल्पसंख्यकों को सोचना होगा,कि विज्ञान और तकनीक की मदद से सुपर पावर बनती जा रही पितृसत्ता को कैसे काबू में किया जाए?